— Нашы зоркі, якіх мы запрашаем, не патрабуюць нічога звышнатуральнага. А беларуская гасціннасць вядомая. Мы заўсёды сустрэнем у аэрапорце, арганізуем і пражыванне ў выдатным гатэлі “Беларусь”, і харчаванне... Падчас Каляднага форуму кагосьці размяшчалі ў гатэлі “Мінск”, кагосьці ў гатэлі “Вікторыя”. Члены журы жылі ў “Беларусі”. І з транспартам нам дапамагалі нашы партнёры. Марыя Гулегіна, калі прыязджала, жыла ў “Свіслачы”, цяпер гэта “Grand Plaza”. Ні да сцэны, ні да грымёрных у прыезджых артыстаў ні разу не было прэтэнзій. І калі яны пакідаюць Мінск, выказваюць толькі словы падзякі. І Хварастоўскі ў нас не раз бываў. На “Славянскі базар” прыязджаў… Але ці ёсць неабходнасць ствараць ажыятаж вакол вядомых імёнаў? Зала ў нас не такая ўжо вялікая… І потым, фінансы нам патрэбныя на ажыццяўленне новых праектаў.